24. ΑΝΑΓΚ. ΝΟΜΟΣ υπ’ αριθ. 1698 της 4/8 Απρ. 1939 Περί Ιδιωτικών Πρακτικών Γεωργικών Σχολείων. ΄Αρθρ.1.-1.Ιδιωτικά πρακτικά γεωργικά σχολεία υπό την έννοιαν του παρόντος Νόμου είναι τα ιδρυόμενα και συντηρούμενα δια κληροδοτημάτων ή δωρεών ως και υπό κοινωφελών Ιδρυμάτων Συλλόγων και λοιπών φυσικών ή νομικών προσώπων δημοσίου ή ιδιωτικού δικαίου. 2.Η σύστασις και λειτουργία ιδιωτικών Πρακτικών Γεωργικών Σχολείων επιτρέπεται μόνον κατόπιν αδείας του Υπουργού Γεωργίας, παρεχομένης μετά γνώμην του Συμβουλίου Γεωργίας, αποφαινομένου επί του σκοπίμου της ιδρύσεως τοιούτου Σχολείου εις τινα περιφέρειαν δια την παροχήν γενικής γεωργικής μορφώσεως και επί της δυνατότητος της κανονικής λειτουργίας τούτου και εκπληρώσεως του προορισμού του εν γένει. Τοιαύται άδειαι δύνανται να χορηγώνται και δια την σύστασιν και λειτουργίαν ειδικών ιδιωτικών Γεωργικών Σχολείων προς παροχήν μορφώσεως περί ένα ή πλείονας κλάδους της Γεωργίας. 3.Λειτουργία Πρακτικού Γεωργικού Σχολείου άνευ της κατά το εδάφ. 2 του παρόντος άρθρου αδείας, συνεπάγεται το κλείσιμον αυτού, κατόπιν αποφάσεως του Υπουργού της Γεωργίας, εκτελουμένης υπό της οικείας Αστυνομικής Αρχής. 4.Δι’ αποφάσεώς του ο Υπουργός της Γεωργίας δύναται ν’ ανακαλέση δι’ ωρισμένον χρόνον ή οριστικώς την παρασχεθείσαν άδειαν λειτουργίας ιδιωτικού Γεωργικού Σχολείου εις περίπτωσιν καθ’ ην δεν ετηρήθη διάταξίς τις του παρόντος νόμου ή δι’ εκθέσεως του οικείου Γεν. Επιθεωρητού Γεωργίας βεβαιούται παράβασις του εσωτερικού κανονισμού λειτουργίας του Σχολείου. 32.Ε.δ.23-24 Γεωργικές Σχολές ΄Αρθρ.2.-1.Η εκπαίδευσις εις τα ιδιωτικά Γεωργικά σχολεία δέον να είναι καθαρώς πρακτική, διατιθεμένων καθ’ εβδομάδα δια μεν την πρακτικήν εξάσκησιν των μαθητών και την χειρωνακτικήν εργασίαν εν γένει εις το κτήμα και τας εγκαταστάσεις του Σχολείου τουλάχιστον 18 ωρών, δια δε την διδασκαλίαν των γεωργικών και γενικής μορφώσεως μαθημάτων ουχί πλειόνων των 18 ωρών. 2.Η διδακτέα ύλη εκάστου μαθήματος, ως και αι εργασίαι εις ας δέον ν’ ασκώνται οι μαθηταί, ορίζονται λεπτομερώς δι’ Υπουργικών αποφάσεων, προτάσει του οικείου Διευθυντού του Σχολείου. 3.Η διάρκεια των σπουδών εις τα ιδιωτικά πρακτικά Γεωργικά σχολεία γενικής γεωργικής μορφώσεως δεν δύναται να υπερβαίνη τα τέσσαρα έτη, οι δε εις αυτά εισαγόμενοι δέον να ώσιν απόφοιτοι της 6ης τάξεως του Δημοτικού σχολείου, να έχωσι δε συμπεπληρωμένον το 14ον έτος και να μη έχωσιν υπερβή το 20όν κατά το Σεπτέμβριον του έτους της εισαγωγής των εις το Σχολείον. 4.Οι μαθηταί κατανεμόμενοι εις τμήματα δέον εκ περιτροπής να εργάζωντα και ασκώνται πρακτικώς πάντοτε τη επιβλέψει των καθηγητών των οικείων μαθημάτων, εις άπαντας τους γεωργικούς κλάδους τους διδασκομένους εν τω Σχολείω. 5.«Οι τελειόφοιτοι μαθηταί των ιδιωτικών Πρακτικών Γεωργικών Σχολείων υφίστανται και εξέτασιν υπό τριμελούς εξ ανωτέρων υπαλλήλων Γεωπόνων του Υπουργείου Γεωργίας επιτροπής, ήτις αποφαίνεται περί της επιδόσεως των μαθητών εις τα διδαχθέντα μαθήματα και τας πρακτικάς εργασίας εν τω σχολείω και περί της τηρήσεως του εσωτερικού κανονισμού λειτουργίας του σχολείου. 6.Εις τους ευδοκίμως παρακολουθήσαντας τα μαθήματα και υποστάντας την εν τω προηγουμένω εδαφίω εξέτασιν επιτυχώς, δίδεται απολυτήριον ή πιστοποιητικόν, τεθεωρημένον υπό του αρμοδίου Διευθυντού Γεωργίας του Υπουργείου Γεωργίας, αναφέρον τον τελικόν βαθμόν επιδόσεως εις τα διδαχθένα μαθήματα και την διαγωγήν του αποφοίτου. Οι απόφοιτοι ούτοι έχουν τα αυτά προσόντα προς τους αποφοίτους των Δημοσίων Κατωτέρων Πρακτικών Γεωργικών Σχολείων». Τα εδάφ. 5 και 6 αντικατεστάθησαν ως άνω υπό του άρθρ. 12 Α.Ν. 2418/1940. ΄Αρθρ.3.-1.Η διεύθυνσις της εκπαιδεύσεως εις έκαστον ιδιωτικόν Γεωργικόν Σχολείον δέον ν’ ανατίθεται εις γεωπόνον διπλωματούχον Ανωτέρας Γεωπονικής Σχολής της ημεδαπής ή αλλοδαπής απολαύοντα των αστικών και πολιτικών δικαιωμάτων του ΄Ελληνος πολίτου. Ούτος είναι υπεύθυνος απέναντι του Υπουργείου Γεωργίας δια την τήρησιν των διατάξεων του παρόντος, ως και του εσωτερικού κανονισμού λειτουργίας του Σχολείου ο διευθύνει. Οι κατά την δημοσίευσιν του παρόντος νόμου Διευθυνταί Πρακτικών Ιδιωτικών Γεωργικών Σχολείων απόφοιτοι Μέσων Γεωργικών Σχολών δύνανται να παραμένουν ως τοιούτοι. 2.Η διδασκαλία των γεωργικών μαθημάτων και των σχετικών γεωργικών βιομηχανιών δέον να ανατίθεται πάντοτε εις πεπειραμένους γεωπόνους διπλωματούχους Ανωτέρας Σχολής της ημεδαπής ή αλλοδαπής, εν ανάγκη δε και εις αποφοίτους Μέσων Γεωργικών Σχολών. 3.Τα γενικά μαθήματα δέον να διδάσκωνται υπό Ελλήνων την ιθαγένειαν πτυχιούχων του Πανεπιστημίου ή αποφοίτων Διδασκαλείου. 4.Η διδασκαλία των Θρησκευτικών εις περίπτωσιν καθ’ ην ταύτα διδάσκοντα εις τι των ιδιωτικών Γεωργικών Σχολείων, δέον να ανατίθεται εις καθηγητήν ή διδάσκαλον ορθόδοξον το θρήσκευμα και έχοντα τα εν τω προηγουμένω εδαφίω προσόντα. 5.Ο έλεγχος των προσόντων του προσλαμβανομένου υπό των ιδιωτικών Γεωργικών Σχολείων διδακτικού προσωπικού διενεργείται παρά του Υπουργείου Γεωργίας, εις το οποίον έκαστον Σχολείον υποχρεούται προ της προσλήψεως να υποβάλη τους τίτλους σπουδών μετά πιστοποιητικού ιθαγενείας αντιγράφου του ποινικού μητρώου και πιστοποιητικού κοινωνικών φρονημάτων των μελλόντων να προσληφθώσιν. 6.Οι κατά της δημοσίευσιν του παρόντος και από πενταετίας υπηρετούντες εις ιδιωτικά Γεωργικά Σχολεία διατηρούν τας θέσεις των, εφ’ όσον προσάγωσι εντός προθεσμίας τριών μηνών από της ισχύος του παρόντος πιστοποιητικό ποινικού μητρώου και κοινωνικών φρονημάτων. ΄Αρθρ.4.-1.Η σύνθεσις του διδακτικού προσωπικού των ιδιωτικών Γεωργικών Σχολείων, η διάρκεια των σπουδών, τα διδακτέα μαθήματα και αι καθ’ εβδομάδα διατιθέμεναι ώραι δι’ έκαστον εξ αυτών, το ανώτατον όριον των κατ’ έτος εισαγομένων μαθητών, ως και πάσα άλλη λεπτομέρεια δια την κανονικήν λειτουργίαν των ιδιωτικών γεωργικών Σχολείων, καθορίζεται δι’ εσωτερικών κανονισμών, οίτινες εγκρίνονται υπό του Υπουργού της Γεωργίας και δημοσιεύονται δια της εφημερίδος της Κυβερνήσεως. 2.Ο έλεγχος της τηρήσεως των διατάξεων του παρόντος Νόμου και των εσωτερικών κανονισμών των ιδιωτικών Γεωργικών Σχολείων ενεργείται υπό των οικείων Γενικών Επιθεωρητών Γεωργίας, κατόπιν διαταγής του Υπουργού Γεωργίας ή και αυτεπαγγέλτως. ΄Αρθρ.5.-1.Αι διατάξεις του παρόντος Νόμου έχουσιν εφαρμογήν και επί των ήδη λειτουργούντων Πρακτικών Γεωργικών Σχολείων γενικής γεωργικής μορφώσεως ή ειδικής περί τινα ή περί τινας κλάδους της γεωργίας, ως και επί των δαπάναις Δήμων και Κοινοτήτων λειτουργούντων και συσταθησομένων τοιούτων. Σελ. 495 Γεωργικές Σχολές 32.Ε.δ.24 2.Τα κατά την δημοσίευσιν του παρόντος λειτουργούντα ιδιωτικά Πρακτικά Γεωργικά Σχολεία πάσης κατηγορίας υποχρεούνται όπως εντός εξαμήνου από της ισχύος του παρόντος Νόμου συμμορφωθώσι προς τας διατάξεις αυτού. Εν εναντία περιπτώσει εφαρμόζεται η διάταξις της παρ. 4 του άρθρ. 1 του παρόντος νόμου. ΄Αρθρ.6.-Καταργείται η πρώτη παράγραφος του άρθρ. 13 του Νόμ. 3600 περί κυρώσεως και τροποποιήσεως του από 7 Οκτ. 1927 Ν.Δ/τος «περί στοιχειώδους Γεωργικής Εκπαιδεύσεως». Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 